WEB-ODISSEA	S’arturèc eth pacient e divin Ulisses entà contemplar tot aquerò; e dempús d’admirà’c, passèc rapidament eth lumedan, entrèc ena casa e trapèc as dirigents e princes des feacis aufrint damb es sues copes libacions ath susvelhant Argicida, qu’ère eth darrèr que l’ac hègen quan ja auien decidit ajaçar-se; mès eth pacient e divin Ulisses caminèc peth palai, enrodat ena espèssa broma que lo caperèc Minerva, enquia arribar aquiu a on èren Arete e eth rei Alcinoo.